Selle suve trend on lasta moodsast mobiilseadmest tänaval ja ka looduses kaasaegset muusikat, kaasaegseid sirinaid ning muud modernset-tehnoloogilist polüfooniat. Tehnoloogilise vaatenurga alt tegemist positiivsete arengutega. Kuid kahjuks toob see kaasa tagasilanguse mujal. Varem noored laulsivad tänaval ja looduses. Ja laulmine on teadupoolest mitte ainult musikaalne vaid ka bioloogiline protsess. Kes kooris laulnud ja muidu laulnud teavad vast, et  laulmine paneb keha tööle. Õhk liigub sisse-välja ning paneb lihased ning organid intensiivsemalt tööle. See aga treenib ja tugevdab. Seega tähendab liigne tehno-lembus, et iseenda kere tugevuses ja toimivuses kaotatakse punkte. Ja eks ole oma tõde selleski, et terves kehas terve vaim. Niisiis on vastukaaluks vaja midagi muuta. Pakun, et ei ole kaugel aeg, kus hakatakse pakkuma laulmis-teraapiat. Lihtsalt selleks, et hingamine lahtisemaks muutuks ja seeläbi muud ihuprotsessid toonust saaksid. Ja kui  hingamine muutub efektiivsemaks, siis on ka vaim vabam. Nii et lauluteraapia - tere tulemast 21. sajandisse! :)